Traducció d'OSGeo Live

Aquesta pàgina descriu com traduïr la documentació per OSGeo-Live.
== OSGeo Live ==
OSGeo Live és un DVD o USB autoarrancable que conté el sistema operatiu Xubuntu i 40 programes SIG de Codi Lliure preinstal·lats, i llestos per set utilitzats.
OSGeo Live inclou una documentació on es descriu cadascun dels programes que conté amb una petita guia d'ús. Aquesta documentació es troba en múltiples idiomes. A partir d'una invitació de Jorge Sanz als geoinquiets, properament també disposarem d'una versió en Català.
Podeu trobar més informació sobre el projecte (en anglès) a:
* El procediment oficial per a les traduccions.
* La llista de correu on es coordinen els participants a OSGeo Live.
L'objectiu d'aquesta pàgina és servir de guia per coordinar els esforços de traducció al català.
== Procediment (simplificat) per a la traducció ==
Alternativa pas a pas al procediment oficial, que intenta ser més fàcil i coordinada amb els Geoinquiets:
; Declareu-vos traductors
* Comuniqueu que començareu a traduïr a la llista de correu de geoinquiets.
* Consulteu la llista d'altres traductors del projecte, a veure qui més hi ha treballant en els vostres idiomes. Se us afegirà a aquesta llista quan comenceu a traduïr (si no, protesteu!).
; Localitzeu un document a traduïr
Al full de traduccions, pestanya "ca", cal sel·leccionar un document que:
* Estigui disponible en anglès en la seva darrera versió (columna en Status).
* Sigui de prioritat el més alta possible (columna Priority, on 1 és la més alta).
* El tema us interessi. Per exemple, perquè conegueu el programa o el volgueu conèixer (és una forma d'aprendre!).
* Encara no estigui traduït al català ;)
Important, feu servir com a referència la columna amb els noms de fitxer en blau (Static File). Per no solapar feina, reserveu-vos el fitxer escrivint el vostre nom a la darrera columna (notes for off-line translation coordination). Per exemple: "Raf traduïnt".
; Baixeu-vos el document original de http://svn.osgeo.org/osgeo/livedvd/gisvm/trunk/doc/en/
; Traduïu-lo
* El document es pot obrir amb qualsevol editor de text pla. Només cal que us assegureu de desar-lo en UTF-8 per conservar els accents. Un editor molt recomanable (per Windows) és el notepad++.
* El format del fitxer és bastant senzill, en general només caldrà que respecteu l'estructura original. En cas de dubte, podeu consultar aquesta txuleta ràpida.
* Afegiu-vos com a traductors al mateix document (a les capçaleres, junt amb :Author: o :License:, afegiu :Translator:, seguit del vostre nom).
; Pugeu la traducció
Tenim una carpeta compartida a Dropbox per pujar les traduccions. Se us donarà accés quan comenceu a reservar fitxers per traduïr.
; Marqueu-la com a traduïda
Aneu al full de traduccions i editeu la darrera columna. Per exemple, poseu: "Traduït per Raf". La resta de columnes són semi-màgiques, millor no les toqueu ;)
De fet, n'hi han 3 estats possibles per les traduccions:
"Raf traduïnt"
"Traduït per Raf"
"Traduït per Raf, i pujat"
En el darrer cas, 'pujat' fa referència a l'SVN d'OSGeo no a la carpeta compartida de Dropbox que és on desarem els arxius traduïts. Per aquest motiu a l'arxiu EXCEL només escriurem els dos primers estats, pel darrer no en tenim permís.
=== Altres recursos que pot ser interessant investigar ===
* Online reStructuredText editor. Brillant.
* Compilar amb Sphinx per veure els resultats.
* Consultar el nightly build per veure com han quedat els documents.
* Fer servir l'eina per a traductors OmegaT.
* Recull de termes de Sofcatala
* Guia d'estil de Softcatala
Category: Live-demo
Category:Geoinquiets Barcelona